<classify> Timu hizo zilimaliza dakika 90 zikiwa zimefungana bao 1-1 na ndipo mikwaju ya penalti ilipotumika na Geita kushinda kwa penalti 4-3.Bao la Mgambo lilifungwa na Bolly Shaibu dakika ya 20, huku lile la Geita likifungwa na Omary Kanyoro dakika ya 41 kwa njia ya penalti.Penalti za Geita Gold zilifungwa na Ibrahim Isaka, Omary Kanyoro,Hamim Abdul na Steven Silvestre, wakati za Mgambo Shooting zilifungwa na Albert Charles, Nasoro Gumbo na Salim Malima. Akizungumzia mchezo huo, Matola alisema ulikuwa mgumu, lakini waliweza kushinda.Tumeweza kufika katika hatua ya 16 bora, kwa hiyo mimi nawambia wana Geita, Tushikamane kwa ajili ya kufikisha timu katika 8 bora na hatimaye kuchukua ubingwa, Matola alisema.Alisema Mgambo haikuwa timu ya kubeza kutokana na kuwa ipo Ligi Kuu na ndiyo sababu mchezo ulikuwa na ushindani mkubwa Nimefurahi sana kuifunga Mgambo. Tushikamane na kuhakikisha tunafikisha timu yetu ya Geita, pale inapostahili kufika, alisema.Kwa upande wake kocha wa Mgambo, Bakari Shime alimlaumu mwamuzi kwamba hakuwa anaitendea haki timu yake.  <topic>: michezo 